L 74/4
DA
Den Europæiske Unions Tidende
13.3.2023
KOMMISSIONENS GENNEMFØRELSESFORORDNING (EU) 2023/564 af 10. marts 2023 om indholdet og formatet af registre over plantebeskyttelsesmidler ført af professionelle brugere i henhold til Europa-Parlamentets og Rådets forordning (EF) nr.
1107/2009 (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr.
1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 67, stk.
4, og
ud fra følgende betragtninger:
(1)
I henhold til forordning (EF) nr.
1107/2009, artikel 67, stk.
1, skal professionelle brugere føre registre over deres anvendte plantebeskyttelsesmidler, hvori de registrerer midlets navn, tidspunkt og dosis for anvendelsen samt areal og afgrøde, som plantebeskyttelsesmidlet blev anvendt på.
(2)
I henhold til forordning (EF) nr.
1107/2009, artikel 67, stk.
1, skal professionelle brugere også stille de relevante oplysninger til rådighed for den kompetente myndighed efter anmodning herom.
Derudover kan tredjeparter anmode de kompetente myndigheder om at give adgang til disse oplysninger, og kompetente myndigheder skal stille en sådan adgang til rådighed i overensstemmelse med gældende national ret eller EU-retten.
(3)
Jord til bord-strategien for et fair, sundt og miljøvenligt fødevaresystem (»jord til bord-strategien«) (2), som Kommissionen vedtog i 2020, har til formål at reducere afhængigheden af — og anvendelsen af — kemiske plantebeskyttelsesmidler.
Fyldestgørende registreringer af anvendelsen af plantebeskyttelsesmidler, samt nationale myndigheders overvågning og kontrolaktiviteter baseret på sådanne registre, er derfor et vigtigt redskab til at opnå jord til bord-strategiens målsætninger.
(4)
Der er forskelle mellem nationale ordninger med hensyn til de registre, der bliver ført af professionelle brugere af plantebeskyttelsesmidler i henhold til forordning (EF) nr.
1107/2009, artikel 67, stk.
1, og hvorvidt de føres elektronisk.
Ved denne forordning fastlægges der derfor nærmere regler for disse registres indhold og format.
(5)
Disse regler definerer, hvordan elementerne i forordning (EF) nr.
1107/2009, artikel 67, stk.
1, vedrørende anvendelsen af plantebeskyttelsesmidler (midlets navn, tidspunkt og dosis for anvendelsen samt areal og afgrøde, som det blev anvendt på) skal registreres for at sikre, at de registre, der føres i henhold til denne artikel, er fyldestgørende og ensartede i hele Unionen.
(1) EUT L 309 af 24.11.2009, s. 1.
(2) Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget — En jord til bord-strategi for et fair, sundt og miljøvenligt fødevaresystem (COM(2020) 381 final).